Džimara
Džimara (rus. Джимара, oset. Джимарайы хох, gruz. ჯიმარა) arba Gimarajchochas (rus. Гимарай-хох) – viršukalnė Didžiajame Kaukaze, 9 km į vakarus nuo Kazbeko. Aukštis – 4780 m. Stūkso ties Rusijos (Šiaurės Osetijos) ir Gruzijos siena, Chocho kalnagūbryje. Tai antras pagal aukštį kalnas Šiaurės Osetijoje. Viršūnę dengia sniegas, šlaitais leidžiasi ledynai (Midagrabinas ir Suatisis). Šiaurinėje papėdėje įsikūręs Džimaros, pietinėje – Gimaros kaimas.